Document ID: 31997L0072

Komisijas Direktīva 97/72/EK
(1997. gada 15. decembris),
ar ko groza Padomes Direktīvu 70/524/EEK par barības piedevām
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Direktīvu 97/6/EK, un jo īpaši tās 7. pantu,
tā kā Direktīvā 70/524/EEK ir paredzēts, ka tās pielikumi ir jāatjaunina atbilstoši tam, kā attīstās zinātne un tehnika; tā kā pielikumus konsolidēja ar Komisijas Direktīvu 91/248/EEK [2];
tā kā aile "Ķīmiskā formula, apraksts" ir jāpapildina ar datiem attiecībā uz piedevu, kas pieder pie antibiotiku grupas;
tā kā dažās dalībvalstīs tika vispusīgi pārbaudīts jauns lietojuma veids piedevai, kas pieder pie kokcidiostatu un citu zāļu līdzekļu grupas, un jauns lietojuma veids piedevai, kas pieder pie saistvielu, pretsalipes vielu un koagulantu grupas; tā kā, ņemot vērā gūto pieredzi un veikto izpēti, šos jaunos lietojuma veidus var atļaut visā Kopienā;
tā kā pielikumu noteikumi attiecībā uz piedevu, kas pieder pie emulgatoru, stabilizatoru, biezinātāju un recinātāju grupas, ir jāpielāgo Kopienas noteikumiem, kas šajā jautājumā pieņemti attiecībā uz pārtikas produktiem;
tā kā ailē "Citi noteikumi" ir jāgroza ieraksts attiecībā uz divām piedevām, kas pieder pie emulgatoru, stabilizatoru, biezinātāju un recinātāju grupas, un vienu piedevu, kas pieder pie konservantu grupas;
tā kā dažās dalībvalstīs tika veiksmīgi pārbaudīts jauns lietojuma veids piedevai, kas pieder pie antibiotiku grupas, un piedevai, kas pieder pie kokcidiostatu un citu zāļu līdzekļu grupas; tā kā, iekams nav noteikta vispārēja Kopienas atļauja šiem diviem jaunajiem lietojuma veidiem, tiem ir jādod pagaidu atļauja valsts līmenī;
tā kā attiecībā uz piedevu, kas pieder pie mikroorganismu grupas, ir jāgroza minimālais atļautais saturs;
tā kā vēl nav pabeigta izpēte attiecībā uz dažādām II pielikumā minētām piedevām, kuru lietošanu var attiecīgi atļaut valsts līmenī; tā kā tādēļ ir jāpagarina katrs šāds derīguma termiņš par noteiktu laika posmu;
tā kā ar Direktīvu 97/6/EK ir aizliegts izmantot glikopeptīdu grupas antibiotiku avoparcīnu, sākot no 1997. gada 1. aprīļa, tā iemesla dēļ, ka nav izslēgta iespēja, ka tā lietošana lopbarībā varētu izraisīt rezistenci pret glikopeptīdiem, ko izmanto cilvēku ārstēšanā;
tā kā ar Komisijas 1994. gada 20. decembra Direktīvu 94/77/EK, ar ko groza Padomes Direktīvu 70/524/EEK par barības piedevām [3], ir dota pagaidu atļauja attiecībā uz vēl vienu glikopeptīdu ardacīnu; tā kā tomēr pašlaik šo piedevu netirgo, tad piesardzības apsvērumu dēļ un atbilstoši Zinātniskās komitejas ieteikumiem, kamēr nav vēl veicamās avoparcīna izpētes rezultātu, tās atļauju nevajadzētu pagarināt;
tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu,
IR PIEŅĒMUSI ŠO DIREKTĪVU.
1. pants
Direktīvas 70/524/EEK pielikumus groza tā, kā norādīts šīs direktīvas pielikumā.
2. pants
1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas pielikuma prasības līdz 1998. gada 31. martam, turklāt dalībvalstis par to tūlīt informē Komisiju.
Šajos noteikumos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis sīkāk nosaka, kā veicama šāda atsauce.
2. Dalībvalstis nosūta Komisijai tos galveno savas valsts tiesību aktu noteikumu tekstu, kas pieņemti jautājumos, ko reglamentē šī direktīva.
3. pants
Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
4. pants
Šī direktīva ir adresēta dalībvalstīm.
Briselē, 1997. gada 15. decembrī

Labels: 0
17
6